KOMISSION ASETUS (ETY) N:o 1392/79, annettu 4 päivänä heinäkuuta 1979, öljysiementen interventiota koskevista yksityiskohtaisista säännöistä annetun asetuksen N:o 282/67/ETY muuttamisesta



Virallinen lehti nro L 167 , 05/07/1979 s. 0020 - 0020

Suomenk. erityispainos Alue 3 Nide 11 s. 0025

Kreikank. erityispainos: Luku 03 Nide 25 s. 0199

Ruotsink. erityispainos Alue 3 Nide 11 s. 0025

Espanjank. erityispainos: Luku 03 Nide 16 s. 0157

Portugalink. erityispainos: Luku 03 Nide 16 s. 0157



KOMISSION ASETUS (ETY) N:o 1392/79, annettu 4 päivänä heinäkuuta 1979, öljysiementen interventiota koskevista yksityiskohtaisista säännöistä annetun asetuksen N:o 282/67/ETY muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (), sellaisena kuin se on viimeksi muutettuna asetuksella (ETY) N:o 590/79 (), ja erityisesti sen 26 artiklan 3 kohdan, sekä katsoo, että komission asetuksen N:o 282/67/ETY (), sellaisena kuin se on viimeksi muutettuna asetuksella (ETY) N:o 1512/78 (), 2 artiklassa rapsin- ja rypsinsiementen tai auringonkukansiementen tasalaatuisen erän, joka voidaan tarjota interventioelimelle, vähimmäismääräksi vahvistetaan 50 tonnia; saatu kokemus on osoittanut, että tämä määrä on liian pieni; tämän vuoksi sitä on suurennettava, saman asetuksen 3 artiklassa interventio rajoitetaan rapsin- ja rypsinsiemeniin, joiden öljyn erukahappopitoisuus on enintään 10 prosenttia; tämä pitoisuus on laskettava asteittain 5 prosenttiin, kyseisen asetuksen 7 artiklassa säädetään korotusten ja alennusten soveltamisesta interventioon tarjottuihin siemeniin, jotka eivät vastaa vakiolaatua; markkinointivuoden 1978/1979 aikana tapahtuneen hintojen kehityksen vuoksi olisi muutettava asetuksen N:o 282/67/ETY liitteessä I olevat korotukset ja alennukset, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus N:o 282/67/ETY seuraavasti: 1. Korvataan 2 artiklassa määrä "50 tonnia" määrällä "100 tonnia". 2. Korvataan 3 artiklan 2 kohdan ensimmäisessä luetelmakohdassa prosenttimäärä "10 prosenttia" prosenttimäärällä "5 prosenttia" ja lisätään virke seuraavasti: "Viimeksi mainittu prosenttimäärä vahvistetaan kuitenkin 9 prosentiksi markkinointivuoden 1979/1980 osalta ja 7 prosentiksi markkinointivuoden 1980/1981 osalta." 3. Korvataan liitteessä I olevan I osan teksti seuraavasti: "Öljypitoisuus Korotus tai alennus on 0,037 ECUa jokaiselta 100 grammalta öljyä, joka on enemmän tai vähemmän kuin 40 kilogrammaa 100 kilogrammassa siemeniä, joiden paino määritetään asetuksen (ETY) N:o 1204/72 liitteessä määritellyn menetelmän mukaisesti ja joiden öljypitoisuus mukautetaan tämän seurauksena." 4. Korvataan liitteessä I olevassa II osassa määrä "0,037 laskentayksikköä" 1 päivästä syyskuuta 1979 alkaen määrällä "0,050 ECUa". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1979. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä heinäkuuta 1979. Komission puolesta Finn GUNDELACH Varapuheenjohtaja ()()()() () EYVL N:o 172, 30.9.1966, s. 3025/66 () EYVL N:o L 78, 30.3.1979, s. 1 () EYVL N:o 151, 13.7.1967, s. 1 () EYVL N:o L 178, 1.7.1978, s. 58